Jane Frances Kuka

Jane Frances Kuka ow'ekitiibwa, mubaka wa Kapchorwa omukyala mu ppaalamenti nga eyaddira Gertrude Kulany mu bigere

Yaliko minisita omubeezi ow'ekikula ky'abantu n'okukulaakulanya ebitundu wabula nga Baguma Isoke yeeyamuddira mu bigere.

Yaliko Residenti District Commissoner wa Kapchorwa mu 2007 ng'addira Tezira Jamwa mu bigere, wabula naye oluvannyuma yavaako Joseph Arwata n'atwala ekifo kino.

**Ebimukwatako nga omuntu:**

**Yazaalibwa** Jane Frances Yasiwa

**Eggwanga:** Munnayuganda

**Ekibiina ky'eby'obufuzi:** National Resistance Movement (NRM)

**Mwami we:** Stephen Kuka

**Gye yasomera:** Gamatui Primary School, Nyondo Teachers College e Mbale, Ggaba Teachers College.

**Omulimu:** Munnabyabufuzi era alwana okulaba nga omwana omuwala oba omukyala tebamusala mbalu Anti FGM activist

**Jane Frances Kuka**  munnayuganda omusomesa ng'era avumirira eby'okusala abaana ab'obuwala embalu, anti-Female Genital Mutilation (FGM) activist, munnabyabufuzi eyaliko omukiise wa Kapchorwa mu ppaalamenti ey'omukaaga wakati wa (1996 ne 2001), wabula nga Gertrude Kulany yeyamuddira mu bigere. Yaliko minisita omubeezi ow'ekikula ky'abantu n'enkulaakulana okuva mu 1996 okutuusa 1998, yaliko minisita omubeezi ow'ebigwa tebiraze mu  1999 gye yava oluvannyuma nebamufuula Resident District Commissioner wa disitulikiti ya Kapchorwa 2007 ng'addira Tezira Jamwa mu bigere.

## Ebyafaayo bye n'eby'enjigiriza:
Kuka yazaalibwa Jane Frances Yasiwa mu Sipi, Kapchorwa ne  Miriam Chelangat mu myaka gya 1950 eyo. Yasomera ku Gamutui Primary School, gyeyava oluvannyuma mu 1966 okwegatta ku ttendekero lya  Nyondo Teachers College Mbale. Yayita ng'afuuse omusomesa 1969 . Kuno yakwongerezaako ng'agenze ku Ggaba Teachers College gyeyava ng'omusomesa w'ekibiina eky'okusatu.

## By'azze akola:

### Okusomesa
Kuka yali musomesa wa muziki ku Gamutui Primary School mu 1969. Mu 1988, yakuzibwa n'afuulibwa akulira etendekero lya  Kapchorwa Teachers’ College.

### Eby'obufuzi:
Kuka yalemererwa okwesimbawo okubeera mukiise mu palamenti mu 1989 ssaako n'okubeera omu kubakola amateeka agatambulirwako eggwanga Constituent Assembly elections mu1994. Wabula oluvannyuma yalondebwa nga omukyala omukiise mu palamenti ey'omukaaga ng'akiikirira Kapchorwa.

Ng'ogyeko okubeera omukiise wa palamenti, yayongerko okubeera minista omubeezi o'w'ekikula ky'abantu n'okulakulanya ebituntu wakati wa 1996 ne 1998. Mu 1999, yatwalibwa n'afulibwa minista omubeezi ow'ebigwa tebiraze n'abanoonyi boobubudamu.

Mu 2007, yalondebwa nga Resident District Commissioner wa disitulikiti ya Kapchorwa  nga baddamu nebamulonda mu kifo kyekimu mu 2014. Wakati awo, yakola nga omumyuka w'omuwandiisi wa pulezidenti ow'ekyama.

### Okuvumurira abasala abaana embalu:
Nga omukulembezze w'etendekero lya Kapchorwa Teachers College mu 1988, Kuka yawona okutibwa ekibinja ky'anatu kuba yali tawagira kakiiko ka disitulikiti Kapchorwa akaali kaatekawo eteeka erikiriza abaana abawala okubasala embalu. Kuka nga ye kino yakiyita nga ekintu ekibi ennyo era ekikyamu kuba baali bakikola abantu abasobola kwerwanako.

Yakazibwaako eky'okubeera omuzira mu ky'okulwanisa abasala abakyala wamu n'abawala embalu nga kino yakivumirira ne mu mwanga g'ensi ez'enjawulo gyeyalaga nga.

## Obulamu bwe:
Mu 1972, yafumbirwa Steven Kuka

## Ebimuwereddwa n'okumulabawo:
Mu 2012, Kuka yaweebwa awaadi y'okubeera omuntu wa bulijjo,  civilian award - The Distinguished Order of the Nile nga eri mu kiti eky'okuna mungeri y'okumwebaza olw'okulwanirira omwana ow'obuwala obutamusala mbalu.

Mu kumulaba ng'eyalwanirira eddembe ly'omuwala obutamusala mbalu, Female Genital Mutilation (FGM), Kuka  yaweebwa awaadi ya  Tumaini Lifetime Achievement award mu2013 

## Laba ne
Gertrude Kulany

Female Genital Mutilation (FGM)